paragraph_text: Rewind (1971-1984) je peti službeni kompilacijski album grupe The Rolling Stones. Izdan je 1984., samo tri godine nakon kompilacije Sucking in the Seventies. Po prvi puta nakon 1969. i albuma Through the Past, Darkly (Big Hits Vol. 2) američko i britansko izdanje imaju različitu listu pjesama. Album nije polučio komercijalan uspjeh poput prethodnih izdanja, dijelom i zbog ponavljanja nekih pjesama koje se već nalaze na prijašnjim kompilacijama, te je dostigao 23. mjesto britanske i 86. mjesto američke top liste albuma.